stanford-oval/wikipedia huggingface dataset:
Securitas
Securitas Suomessa > Historia

Vuonna 1959 Suomen suurimmat vakuutuslaitokset perustivat vartioimisliikkeen Suomen Teollisuuden Vartiointi Oy (STV) ehkäisemään teollisuuspaloja. STV kasvoi nopeasti Suomen johtavaksi vartioimisliikkeeksi. Yrityksellä oli 1970-luvulla yli tuhat työntekijää ja 1990-luvun alussa noin kaksituhatta työntekijää. Vuonna 1986 STV Elektroniikka ja Wärtsilän Valvontaelektroniikkayksikkö yhdistyivät ja syntyi STW Security Oy. Uusi yritys muutti samana vuonna vasta valmistuneeseen taloon Helsingin Vallilan Elimäenkadulle. Vuonna 1993 ruotsalainen Securitas osti STV:n ja STW Securityn, jolloin nimeksi tuli STV Securitas Oy ja vuotta myöhemmin Securitas Oy ja Securitas Tekniikka Oy. STV:n logo ja tunnusväreinä olleet tummansininen ja valkoinen muuttuivat Securitaksen nykyisiin tunnuksiin. Myöhemmin vuonna 2004 Securitas Tekniikka Oy:n nimi muutettiin Securitas Systems Oy:ksi. Vuonna 2008 Securitaksen kansainvälisen linjan mukaan Securitas Systems Oy sai uudeksi nimekseen Niscayah, josta tuli vuonna 2012 Stanley Security.
Negatiivista julkisuutta > Väkivaltainen käytös

Securitaksen vartija sai tuomion 2021 toukokuussa Helsingissä Citymarketissa tapahtuneesta pahoinpitelystä. Vartija oli potkaissut 13-vuotiasta lasta reiteen. Poika oli yrittänyt polttaa lehtiä katoksessa, minkä estäminen oikeuden mukaan oli sallittua, mutta vartijan käyttämä väkivalta ei kuitenkaan ollut välttämätöntä tilanteessa.
Helsinkiläisessä Malmin Nova -kauppakeskuksessa yhtiön järjestyksenvalvoja oli kaatanut maahan pullonpalautuskuitteja anastaneen miehen. Maahan kaatamisessa miehen vasen olkaluun yläosa murtui. Oikeus tuomitsi vartijan pahoinpitelystä, mutta hovioikeus muutti tuomion vammantuottamiseksi. Oikeuden mukaan järjestyksenvalvojalla oli oikeus ottaa hänet kiinni, mutta voimankäyttö tilanteessa ei ollut puolusteltavissa. Securitaksen mukaan järjestyksenvalvoja toimi ohjeiden mukaisesti.
Helsinkiläisessä Vaasanhallin S-marketissa vartija otti kiinni olutta anastaneen miehen, raahasi tämän takaisin kauppaan ja heitti lattialle. Miehen pää ja hartiat olivat iskeytyneet lattiaan ja hän menetti tajuntansa. Käräjäoikeus piti heittoa tahallisena ja tuomitsi vartijan. Uhri kertoi tämän aiheuttaneen voimasta päänsärkyä ja liikkumisvaikeuksia.
Negatiivista julkisuutta > Syrjintä

Securitaksen vartija esti romanitaustaista henkilöä menemästä kauppakeskukseen ja tämän jälkeen pahoinpiteli hänet. Käräjäoikeuden  tammikuun 2022 tuomion mukaan mukaan vartija toimi syrjivästi ja ainakin osittain rasistisesti. Vartijan käyttämä kaasusumute aiheutti miehelle kovaa kipua ja korvan turpoamista.
Negatiivista julkisuutta > Kuolemantapaus

Tammikuussa 2023 Securitaksen vartijoiden kiinniotossa kuoli nainen Iso Omenan kauppakeskuksessa Espoossa. Silminnäkijän ja videoiden mukaan neljä yrityksen vartijaa oli naisen päällä ja piteli vastustellutta naista voimaa käyttäen. Tämä siitä syystä, koska useamman vartijan voimin voimankäyttö tilanne saadaan yleensä hallitummin hoidettua. Nainen menetti tajuntansa muutaman minuutin päästä tapahtuneesta. Sen jälkeen hän muuttui elottomaksi. Vartijat yrittivät elvyttää naista 40 minuutin ajan, jonka jälkeen hänet peiteltiin kuolleena lakanan alle. Paikalle tuli myös ensihoidon yksiköitä ja poliiseja. Poliisi aloitti tapauksen esitutkinnan 7. tammikuuta. Vartijoita epäillään kuolemantuottamuksesta. Securitas kertoi myös aloittaneensa sisäisen selvityksen tapauksesta.
Negatiivista julkisuutta > Petos- ja virkarikostapaus

Poliisi kertoi tammikuussa 2023 epäilevänsä, että laajassa petos- ja virkarikoskokonaisuudessa on aiheutettu noin kolmen miljoonan euron vahingot sosiaalitoimelle. Ilta-Sanomien mukaan törkeästä petoksesta epäillään Securitaksessa päällikkötehtävissä toiminutta miestä. MTV Uutisten mukaan mies oli järjestämässä  suojelua noin vuoden ajaksi väitetyssä kunniaväkivaltatapauksessa. Poliisitutkinnassa on kuitenkin tullut ilmi, että uhka on ollut aiheeton. Securitaksen mukaan epäilty kiistää syyllistyneensä rikokseen. Lisäksi poliisi epäilee sosiaalitoimen edustajan ylittäneen valtuutensa päättäessään huomattavista hankinnoista.
Aiheesta muualla

Kuvia tai muita tiedostoja aiheesta Securitas Wikimedia Commonsissa
Yrityksen internetsivusto
Historia, Securitas Oy
Tunturikurjenherne

| Tunturikurjenherne |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Suku::  Kurjenherneet Astragalus
Laji::  alpinus
Kaksiosainen nimi
 Astragalus alpinus  L. (1753) 
Alalajeja
 vaaleatunturikurjenherne (subsp. alpinus)  tummatunturikurjenherne (subsp. arcticus) 
Katso myös
   Tunturikurjenherne Wikispeciesissä   Tunturikurjenherne Commonsissa 
Infobox OKNimi-testi OK: 
Tunturikurjenherne (Astragalus alpinus) on matalakasvuinen, monivuotinen, ruohovartinen hernekasvi.
Ulkonäkö

Tunturikurjenherneen korkeintaan muutaman kymmenen senttimetrin pituiset varret kasvavat pääjuuresta säteittäin ja haaroittuen eri suuntiin. Varret ovat rentoja, mutta kohenevia. Lehdet ovat parilehdykkäisiä ja päätöparisia. Noin senttimetrin pituisia, pitkänomaisia, soikeahkoja, tylppäkärkisiä lehdyköitä on lehdessä 6–12 paria. Kukinnot ovat 5–10 cm pitkien, pystyjen, lehtihangoista lähtevien perien päissä olevia terttuja. Terttu on muodoltaan pyöreähkö, ja siinä on 5–15 kukkaa. Kukat ovat vajaan puolentoista senttimetrin pituisia. Teriö on enimmäkseen vaalea, mutta terälehtien, varsinkin venhon, kärkiosat sinertävän violetit. Verhiö on mustakarvainen. Palot ovat riippuvia ja mustakarvaisia.
Levinneisyys

Tunturikurjenherne kasvaa pohjoisen pallonpuoliskon tundralla ja havumetsävyöhykkeen pohjoisosassa Skandinaviasta itäisimpään Siperiaan ja Kamtšatkan niemimaalle sekä Pohjois-Amerikassa Alaskasta Newfoundlandiin. Vuoristoissa esiintymisalue ulottuu etelämmäs, Kalliovuorilla jopa New Mexicoon asti. Lisäksi Euraasian eteläisemmissä vuoristoissa Pyreneillä, Alpeilla, Karpaateilla, Kaukasuksella ja Altailta Baikaljärvelle on erillisiä esiintymisalueita.
Suomessa tunturikurjenherne esiintyy yleisenä Keski- ja Pohjois-Lapissa tuntureilla kangasmaastossa, niityillä ja kallioilla, erityisesti paljakan alaosassa ja koivuvyöhykkeellä. Metsävyöhykkeellä se kasvaa hiekkaisilla joen rannoilla. Se kasvaa myös hiekkaharjuilla, ja niillä sitä esiintyy paikoitellen koko Suomessa, paitsi Suomenselällä ja sen länsipuolisilla alueilla Pohjanmaalla, Satakunnassa ja Varsinais-Suomen pohjoisosassa. Myöskään Salpausselän ja Suomenlahden välisellä savikkoalueella sitä ei tavata. Joskus se siirtyy harjuilta hiekkakuoppiin ja tien varsille.
Aiheesta muualla

Kasviatlas 2020: Tunturikurjenherneen (Astragalus alpinus) levinneisyys Suomessa.
Pinkka, Lajintuntemuksen oppimisympäristö: Tunturikurjenherne (Astragalus alpinus)
Suomen Lajitietokeskus: Tunturikurjenherne (Astragalus alpinus)
Luontoportti: Tunturikurjenherne (Astragalus alpinus)
Luopioisten kasvisto: Tunturikurjenherne (Astragalus alpinus)
Den virtuella floran: Tunturikurjenherneen levinneisyys maailmassa.
Tunturilaukkaneilikka

| Tunturilaukkaneilikka |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Caryophyllales
Heimo::  Lyijykukkakasvit Plumbaginaceae
Suku::  Laukkaneilikat Armeria
Laji::  scabra
Kaksiosainen nimi
 Armeria scabra  Pall. ex Roem. & Schult. 
Synonyymit
 Armeria maritima subsp. sibirica (Turcz. ex Boiss.) Nyman 
Katso myös
   Tunturilaukkaneilikka Commonsissa 
Infobox OKVirheellinen NIMI-arvo: 
Tunturilaukkaneilikka (Armeria scabra) on laukkaneilikoihin kuuluva lyijykukkakasvilaji. Sitä on pidetty myös monimuotoisen laukkaneilikan eli rusolaukkaneilikan (Armeria maritima) alalajina.
Ulkonäkö

Tunturilaukkaneilikka kasvaa 5–20 senttimetriä korkeaksi. Se on mätästävä ja monivartinen ruoho, jonka lehdet kasvavat tiheänä tyviruusukkeena. Ruusukkeen lehdet ovat kolmesta viiteen senttimetriä pitkiä, lyhyempiä kuin muilla laukkaneilikoilla. Kukinto on pyöreähkö ja mykerömäinen, enintään 2 cm leveä, se kasvaa lehdettömän kukintovanan latvassa. Kukinnon varsi on karvaton ja usein nystermin karhea. Kukinto koostuu vaaleanpunaisista tai kalpeanpunaisista kukista, joissa on suppilomainen verhiö ja viisiliuskainen torvimainen teriö. Tunturilaukkaneilikan kukassa teriö on suunnilleen verhiön kanssa saman pituinen, kun rusolaukkaneilikalla teriö on verhiötä pidempi.
Levinneisyys

Tunturilaukkaneilikka esiintyy pohjoisen arktisella alueella. Suomessa se on hyvin harvinainen ja kasvaa yhdellä Enontekiön pohjoisosan tunturiylängön tuntureista. Suomen uhanalaisarvioinnissa 2019 kasvia ei ole luokiteltu lainkaan, edellisessä luettelossa 2010 se on ollut erittäin uhanalainen.
Aiheesta muualla

Suomen Lajitietokeskus: Tunturilaukkaneilikka (Armeria scabra)
Kasviatlas 2021: Tunturilaukkaneilikan (Armeria scabra) levinneisyys Suomessa.
UTC+5.30

Koko vuoden ajan UTC+5.30:a käyttävät maat kirkkaankeltaisella
UTC+5.30 on aikavyöhyke, joka on 5 tuntia ja 30 minuuttia UTC±0-aikavyöhykettä edellä.  Sitä käytetään Intiassa ja Sri Lankassa.
UTC+4.51

UTC+4.51 on aikavyöhyke, joka on 4 tuntia ja 51 minuuttia UTC±0-aikavyöhykettä edellä. Sitä käytettiin Brittiläisessä Intiassa ja sitä kutsuttiin Mumbain ajaksi. UTC+4.51:stä luovuttiin vuonna 1955, jolloin Intiaan tuli yksi aikavyöhyke (UTC+5.30).
Suomen paras olut

Suomen paras olut -kilpailu on järjestetty vuodesta 2011 lähtien. Kilpailussa palkitaan parhaat suomalaiset oluet. Kilpailun järjestyspaikka on ollut Lahdessa ja Helsingissä. Kilpailu on avoin kaikille kaupallisten panimoiden kotimaassa valmistetuille oluille, jotka ovat säännöllisessä anniskelu- tai vähittäismyynnissä. Tuomaristossa kilpailussa on sekä ammattilaisia että harrastelijoita. Kilpailun järjestämisestä vastasi vuoteen 2020 asti Panimo- ja virvoitusjuomateollisuusliiton ja Pienpanimoliiton perustama Suomalainen Olut Ry. 
Vuodesta 2021 kilpailun järjestämisestä vastaa Olutliitto ry. Kilpailun oikeudet pysyvät Suomalainen Olut ry:llä.
Historia

Ensimmäisen kerran kilpailu järjestettiin vuonna 2011 Lahdessa 30.9. sadonkorjuutapahtumassa. Kilpailuun osallistui 99 olutta 17 eri panimolta. Seuraavana vuonna tapahtuma pidettiin Herkkujen Suomi – Syystober -tapahtumassa Helsingin Rautatietorilla. Kilpailuun osallistui 128 olutta 18 eri panimolta. Vuonna 2013 kilpailu pidettiin samassa tapahtumassa. Oluita kilpailuun osallistui 146 21 eri panimolta. Vuonna 2014 kilpailu pidettiin jälleen Syystober-tapahtumassa, jolloin kilpailuun osallistui 131 olutta 20 eri panimolta.
Vuonna 2015 tapahtuma siirtyi Suuret Oluet - Pienet Panimot tapahtumassa Helsingin Rautatietorilla. Kilpailuun osallistui 22 eri panimolta 176 olutta. 2016 kilpailuun osallistui 30 panimoa, joilta oluita oli arvioitavana 178. Seuraavana vuonna 2017 osallistujien määrä oli kasvanut 38 panimoon, joilta oluita oli tällä kertaa arvioitavana 212. Tänä vuonna kisan tuomaristossa oli ensimmäistä kertaa ulkomaalaisia tuomareita. Tuomaristossa oli erilaisia olutasiantuntijoita Alankomaista, Yhdysvalloista, Saksasta ja Brasiliasta.
Tulokset

| Vuosi | Voittaja | Panimo |  |
| --- | --- | --- | --- |
| 2011 | Porter (7,2 %) | Sinebrychoff |  |
| 2012 | Prykmestar Wehnäbock (6,2 %) | Vakka-Suomen Panimo |  |
| 2013 | Imperiaali Stout (9,2 %) | Laitilan Wirvoitusjuomatehdas |  |
| 2014 | American Lager (4,5 %) | Stadin Panimo |  |
| 2015 | Siperia Stout (8,0 %) | Koskipanimo |  |
| 2016 | Mufloni Pilsner (5,5 %) | Panimoravintola Beer Hunter's |  |
| 2017 | Thunder Chief (5,4 %) | Hopping Brewsters Beer Company |  |
| 2018 | Lammin Sahti (7,5 %) | Lammin Sahti |  |
| 2019 | Groteski (3,2 %) | Iso-Kallan Panimo |  |
| 2020 | Valo vehnäolut (4,5 %) | Panimo Honkavuori |  |
| 2021 | Runaway (7,1 %) | Olarin Panimo |  |
| 2022 | KASKI Savubock (6,5 %) | Takatalo ja Tompuri Oy |  |
| 2023 | KASKI Mustakaura (5,0 %) | Takatalo ja Tompuri Oy |  |
Tulokset > Käytössä olevat kilpailusarjat > Kansainvälinen vaalea lager (2023-)

| Vuosi | Voittaja | Panimo | Toinen | Panimo | Kolmas | Panimo |  |
| --- | --- | --- | --- | --- | --- | --- | --- |
| 2023 | Pumpattava barbaari (5,0 %) | Panimoyhtiö TuJu | Lapland Original Lager (5,2 %) | Tornion Panimo | Luomuleevi (5,0 %) | Teerenpeli Panimo ja Tislaamo |  |
Tulokset > Käytössä olevat kilpailusarjat > Muu vaalea lager (2023-)

| Vuosi | Voittaja | Panimo | Toinen | Panimo | Kolmas | Panimo |  |
| --- | --- | --- | --- | --- | --- | --- | --- |
| 2023 | 1873 Hunaja-bock (7,3 %) | Tornion Panimo | Pint Please IPL (5,0 %) | Nokian Panimo | Daring Daughter India Pale Lager (5,5 %) | Olvi |  |
Tulokset > Käytössä olevat kilpailusarjat > Pils (2019– )

| Vuosi | Voittaja | Panimo | Toinen | Panimo | Kolmas | Panimo |  |
| --- | --- | --- | --- | --- | --- | --- | --- |
| 2019 | Dashing Dora (5,2 %) | Hopping Brewsters Beer Company | Lapland Pilsner (5,2 %) | Tornion Panimo | Sonnisaari Pils 5,2% (5,2 %) | Sonnisaari panimo |  |
| 2020 | Kukko Pils Alkoholiton (0,3 %) | Laitilan Wirvoitusjuomatehdas | Bryggeri Pils (4,5 %) | Bryggeri Helsinki | Galaxy Pils (5,0 %) | Stadin Panimo |  |
| 2021 | Sulku Pils (5,2 %) | Kanavan Panimo | Saimaa Classic Pils (4,5 %) | Saimaa Brewing Company | Lapland Pilsner (5,2 %) | Tornion Panimo |  |
| 2022 | Hoppa Extra Pils (5,9 %) | Panimo Hoppa | VÄKI Forestfinnish Pils (4,4 %) | Panimo Hiisi | Horisontti Pils (4,9 %) | Maku Brewing |  |
| 2023 | Barley Grind (5,3 %) | Olarin Panimo | Czech, Please! (4,8 %) | CoolHead Brew | Craft Pils (5,0 %) | Mallaskoski |  |
Tulokset > Käytössä olevat kilpailusarjat > Tumma tai värillinen lager (2016– )

| Vuosi | Voittaja | Panimo | Toinen | Panimo | Kolmas | Panimo |  |
| --- | --- | --- | --- | --- | --- | --- | --- |
| 2016 | Baltic Porter (7,0 %) | Stallhagen | Prykmestar Savukataja (9,0 %) | Vakka-Suomen Panimo | Prykmestar Schwarz (4,5 %) | Vakka-Suomen Panimo |  |
| 2017 | Suomi 100 Juhlaolut (5,0 %) | Teerenpeli Panimo ja Tislaamo | Double Doc (7,3 %) | Panimo Honkavuori | Bryggeri Vuosisata (10,0 %) | Bryggeri Helsinki |  |
| 2018 | Savu Kekri (5,7 %) | Iso-Kallan Panimo | Luomu Musta Valssi (5,5 %) | Fiskarsin Panimo | Bock's Dunkel (4,9 %) | Bock's Corner Brewery |  |
| 2019 | Bock's Doppelbock (7,5 %) | Bock's Corner Brewery | LZ-1 Zeppelin (7,2 %) | Hopping Brewsters Beer Company | Kanavan Panimo X Panimoyhtiö Tuju: Pihta India Pale Lager (6,2 %) | Kanavan Panimo |  |
| 2020 | KASKI Mustakaura (5,0 %) | Takatalo & Tompuri Brewery | True Bock (6,5 %) | Mallaskoski | Bock's Doppelbock (7,5 %) | Bock's Corner Brewery |  |
| 2021 | Bock's Dunker (4,9 %) | Bock's Corner Brewery | Brewer's Organic Yövesi Dark Lager (4,5 %) | Saimaa Brewing Company | Savuolut James (5,2 %) | Koskipanimo |  |
| 2022 | Bock's Doppelbock (7,5 %) | Bock's Corner Brewery | KASKI Mustakaura (5,0 %) | Takatalo & Tompuri Brewery | Bock's Dunker (4,9 %) | Bock's Corner Brewery |  |
| 2023 | KASKI Mustakaura (5,0 %) | Takatalo & Tompuri Brewery | Bock's Doppelbock (7,5 %) | Bock's Corner Brewery | Kippari tumma lager (4,7 %) | Kanavan Panimo |  |
Tulokset > Käytössä olevat kilpailusarjat > Vaalea tai keskitumma ale (2016– )

| Vuosi | Voittaja | Panimo | Toinen | Panimo | Kolmas | Panimo |  |
| --- | --- | --- | --- | --- | --- | --- | --- |
| 2016 | Warthog IPA (5,5 %) | Hopping Brewsters Beer Company | Burn & Shine (5,3 %) | Solmu Brewery | Coyet Ale (4,5 %) | Suomenlinnan Panimo |  |
| 2017 | Blonde (5,9 %) | Iso-Kallan Panimo | High Hopes Oat Pale Ale (4,7 %) | Mallaskoski | Hoppe IPA (6,0 %) | Suomenlinnan Panimo |  |
| 2018 | New England IPA (5,5 %) | Stadin Panimo | Bryggeri Summer Ale (4,6 %) | Bryggeri Helsinki | Lapland Red Ale (5,2 %) | Tornion Panimo |  |
| 2019 | Rakki Forestfinnish Pale Ale (5,5 %) | Panimoyhtiö Hiisi | Waahto Brewery Red Ale (5,4 %) | Waahto Brewery | Smörre Ruis I.P.A. (5,9 %) | Koskipanimo |  |
| 2020 | Lammin Sahti (7,5 %) | Lammin Sahti | Big Momma (10,4 %) | Olarin Panimo | Double Doe Emeritus (8,5 %) | Panimo Honkavuori |  |
| 2021 | Pihamaan Sahti (9,0 %) | Pihamaan Panimo | Double Doc Emeritus (8,5 %) | Panimo Honkavuori | Loviatar (11,0 %) | Panimoyhtiö Hiisi |  |
| 2022 | Wee Doze (10,5 %) | Olarin Panimo | Stadin American Red Ale (5,3 %) | Stadin Panimo | Stadin South Pacific Pale Ale (5,3 %) | Stadin Panimo |  |
| 2023 | Lammin Sahti (7,5 %) | Lammin Sahti | Malmgård Belge (8,0 %) | Malmgårdin Panimo | Mallaskoski Barley wine (12,0 %) | Mallaskoski |  |
Tulokset > Käytössä olevat kilpailusarjat > APA ja sessio IPA (2022-)

| Vuosi | Voittaja | Panimo | Toinen | Panimo | Kolmas | Panimo |  |
| --- | --- | --- | --- | --- | --- | --- | --- |
| 2022 | Stadin West Coast IPA (5,3 %) | Stadin Panimo | Prykmestar West Coast APA (5,5 %) | Vakka-Suomen Panimo | Stadin American Pale Ale (5,3 %) | Stadin Panimo |  |
| 2023 | Borgå Hazy Session IPA (4,3 %) | Vanhan Porvoon panimo | Neon Shadow (3,5 %) | Salama Brewing | Mosh & Go (5,5 %) | Panimoyhtiö TuJu |  |
Tulokset > Käytössä olevat kilpailusarjat > NEIPA (2022-)

| Vuosi | Voittaja | Panimo | Toinen | Panimo | Kolmas | Panimo |  |
| --- | --- | --- | --- | --- | --- | --- | --- |
| 2022 | Mallaskoski Hazy IPA (5,5 %) | Mallaskoski | Stadin New England IPA  (5,5 %) | Stadin Panimo | Hazy Hoodz (6,7 %) | Olarin Panimo |  |
| 2023 | Neon Beast  (6,0 %) | Salama Brewing | Neo-Elektro (6,5 %) | Salama Brewing | Neon Baby (5,5 %) | Salama Brewing |  |
Tulokset > Käytössä olevat kilpailusarjat > IPA (2022-)

| Vuosi | Voittaja | Panimo | Toinen | Panimo | Kolmas | Panimo |  |
| --- | --- | --- | --- | --- | --- | --- | --- |
| 2022 | Every Time We Touch (8,0 %) | Etko Brewing | Mallaskosken Tropical Black IPA (6,5 %) | Mallaskoski | Maku Brewing Double IPA (9,0 %) | Maku Brewing |  |
| 2023 | Splitty Westy West Coast DIPA (8,0 %) | Fat Lizard Brewing Company | (Good To Be) On The Radar (6,9 %) | Olarin Panimo | Bluedozer (8,0 %) | Salama Brewing |  |
Tulokset > Käytössä olevat kilpailusarjat > Stout ja portteri (2017– )

| Vuosi | Voittaja | Panimo | Toinen | Panimo | Kolmas | Panimo |  |
| --- | --- | --- | --- | --- | --- | --- | --- |
| 2017 | Iku-Turso (9,0 %) | Panimoyhtiö Hiisi | Heavy Sunshine (8,0 %) | CoolHead Brew | Katariina Imperial Stout (9,0 %) | Stadin Panimo |  |
| 2018 | Ikiiurso Bourbon Barrel Aged (12,0 %) | Panimoyhtiö Hiisi | Coco Jambo (6,0 %) | CoolHead Brew | Moood (5,8 %) | Pohjoisen panimo Maistila |  |
| 2019 | Ikiiurso Bourbon Barrel Aged (12,0 %) | Panimoyhtiö Hiisi | Waahto Brewery Kahvi Stout (7,4 %) | Waahto Brewery | Imperial Stout (10,0 %) | Maku Brewing |  |
| 2020 | Ikiiurso Bourbon Barrel Aged (12,0 %) | Panimoyhtiö Hiisi | Pyöveli (9,2 %) | Panimoyhtiö TuJu | Laitilan Imperiaali (9,2 %) | Laitilan Wirvoitusjuomatehdas |  |
| 2021 | Ikiiurso (12,0 %) | Panimoyhtiö Hiisi | Comfortably Indulgent (11,0 %) | CoolHead Brew | Waahto Brewery Kahvi Stout (7,4 %) | Waahto Brewery |  |
| 2022 | Imperial Stout (10,0 %) | Maku Brewing | Pata (5,2 %) | Mallassepät | Blackheart (12,0 %) | Mallassepät |  |
| 2023 | Lauha (9,0 %) | Kakola Brewing Company | Keppo Porter (6,7 %) | Keppo Bryggeri | Tuots Lairepmi (10,0 %) | CoolHead Brew |  |
Tulokset > Käytössä olevat kilpailusarjat > Vehnäolut (2014– )

| Vuosi | Voittaja | Panimo | Toinen | Panimo | Kolmas | Panimo |  |
| --- | --- | --- | --- | --- | --- | --- | --- |
| 2014 | Weizen Bock (7,5 %) | Koskipanimo | Marsalkka Luomuvehnä (4,6 %) | Saimaan Juomatehdas | Mufloni Vehnä (5,0 %) | Panimoravintola Beer Hunter's |  |
| 2015 | Weizen Bock (7,5 %) | Koskipanimo | Wasaborg Savuvehnä (5,5 %) | Laitilan Wirvoitusjuomatehdas | Brewer's Special Belgian Wheat (4,7 %) | Saimaan Juomatehdas |  |
| 2016 | Prykmestar Wehnäbock (6,2 %) | Vakka-Suomen Panimo | Weizen Bock (7,5 %) | Koskipanimo | Keisari Elowehnä (4,7 %) | Nokian Panimo |  |
| 2017 | Valo vehnäolut (4,5 %) | Panimo Honkavuori | Piper Wit (4,7 %) | Suomenlinnan Panimo | Plevnan Vehnä (5,0 %) | Koskipanimo |  |
| 2018 | Weizen Bock (7,5 %) | Koskipanimo | Porco Bianco (4,9 %) | Hopping Brewsters Beer Company | Heili (6,6 %) | Panimo Honkavuori |  |
| 2019 | Dandelion Dreams Witbier (4,9 %) | RPS Brewing | Vauhtiveikko (5,3 %) | Teerenpeli Panimo ja Tislaamo | Weizen Bock (7,5 %) | Koskipanimo |  |
| 2020 | Valo vehnäolut (4,5 %) | Panimo Honkavuori | Dandelion Dreams Witbier (4,9 %) | RPS Brewing | Heili (6,6 %) | Panimo Honkavuori |  |
| 2021 | Vehnä (4,7 %) | Hailuodon Panimo | Dandelion Dreams Witbier (4,9 %) | RPS Brewing | Groteski (3,2 %) | Iso-Kallan Panimo |  |
| 2022 | Unison Vehnäolut (4,8 %) | Unison Brewing | Bikini Top (4,3 %) | Fat Lizard Brewing Company | Brewer’s Classic Weißbier (4,2 %) | Saimaa Brewing Company |  |
| 2023 | Vehnä (4,7 %) | Hailuodon Panimo | Malmgård Witbier (4,9 %) | Malmgårdin Panimo | Plevnan Vehnä (5,0 %) | Koskipanimo |  |
Tulokset > Käytössä olevat kilpailusarjat > Maustamattomat ja maustetut hapanoluet (2021–)

| Vuosi | Voittaja | Panimo | Toinen | Panimo | Kolmas | Panimo |  |
| --- | --- | --- | --- | --- | --- | --- | --- |
| 2021 | Zesty Case (5,3 %) | Olarin Panimo | Nasty Granny (4,1 %) | Olarin Panimo | Is it me you’re looking for? (3,8 %) | Linden Brewery |  |
| 2022 | Zesty Case (5,3 %) | Olarin Panimo | Floridus (7,7 %) | Fiskarsin Panimo | Blue Moment (5,5 %) | Linden Brewery |  |
| 2023 | Vanilla Ducks (5,0 %) | Etko | Butterflye (4,5 %) | Etko | CoolHead Gose (3,5 %) | CoolHead Brew |  |
Tulokset > Käytössä olevat kilpailusarjat > Maustetut oluet (2020– )

| Vuosi | Voittaja | Panimo | Toinen | Panimo | Kolmas | Panimo |  |
| --- | --- | --- | --- | --- | --- | --- | --- |
| 2020 | Prykmestar Savu, vaalea (4,5 %) | Vakka-Suomen Panimo | Prykmestar Savukataja (9,0 %) | Vakka-Suomen Panimo | Sepän Shavu (5,7 %) | Fiskarsin Panimo |  |
| 2021 | Party Smoosh (5,0 %) | CoolHead Brew | Lycanthropy (6,6 %) | Panimoyhtiö TuJu | La Caliente Valentina (8,0 %) | Pyynikin käsityöläispanimo |  |
| 2022 | Mufloni Vadelma Berliner Weisse (5,0 %) | Beer Hunter’s | Mango Capac (5,0 %) | Naïlo Brewing | Blizzard Smoosh (5,0 %) | CoolHead Brew |  |
| 2023 | Pumpkin Ale (8,0 %) | Mallaskuun Panimo | Laitilan Lakritsi Portteri (5,4 %) | Laitilan Wirvoitusjuomatehdas | Bergö Persikka Sour (4,0 %) | Food Factory Brewery |  |
Tulokset > Käytössä olevat kilpailusarjat > Kypsytetyt oluet (2021– )

| Vuosi | Voittaja | Panimo | Toinen | Panimo | Kolmas | Panimo |  |
| --- | --- | --- | --- | --- | --- | --- | --- |
| 2021 | DBA Big Momma (10,4 %) | Olarin Panimo | Taiga Whisky (10,7 %) | Panimo Honkavuori | Katariina Imperial Barrel Stout (9,0 %) | Stadin Panimo |  |
| 2022 | Space Noir (10,0 %) | Etko | Routa Imperial Stout (9,5 %) | Tornion Panimo | DBA Bock Me Amadeus (11,9 %) | Olarin Panimo |  |
| 2023 | DBA Big Momma (10,4 %) | Olarin Panimo | DBA Dibs on the Cacao Nibs (11,0 %) | Olarin Panimo | Medusa Rum Barrel Aged Spiced Barley Wine (11,9 %) | Mallaskoski |  |
Tulokset > Käytössä olevat kilpailusarjat > Alkoholittomat ja vähäalkoholiset oluet (2021– )

| Vuosi | Voittaja | Panimo | Toinen | Panimo | Kolmas | Panimo |  |
| --- | --- | --- | --- | --- | --- | --- | --- |
| 2021 | OLVI Rye Mild Neipa (2,5 %) | Olvi | Malmgård Oat Ale (0,5 %) | Malmgårdin Panimo | Crisp Lager (0,0 %) | Sinebrychoff |  |
| 2022 | Saimaa Brewer’s Special Utah Rye (0,3 %) | Saimaa Brewing Company | Zero Four (0,4 %) | Kråkö Bryggeri | Malmgård Oat Ale (0,5 %) | Malmgårdin Panimo |  |
| 2023 | Crisp Lager (0,0 %) | Sinebrychoff | Microneipa (2,8 %) | Nokian Panimo | Mylläri Low Alc Ale 2-Tie (0,5 %) | OlutMylly |  |